|  |  |
| --- | --- |
| XXIII. Talentum KupaNemzetközi nyílt sakkverseny**Siófok, 2017. augusztus 21-29.** Három egyéni csoport (mind korhatár nélküli):**"A" csoport** - FIDE értékszámszerző,**"B" csoport** - FIDE értékszámszerző, maximum **2100** értékszámúaknak,**"C" (amatőr) csoport** - nem minősítő, versenyengedély nélküliek is játszhatnak. | 1028 BudapestGyöngyvirág utca 13.────────────*Telefon / fax:*(36-1) 398-7220────────────*Adószám:*18061000-1-41────────────*Bankszámla száma:*65100149-10003970────────────*E–mail:*husi.sc@gmail.com────────────*Honlap:*[www.husi-sc.hu](http://www.husi-sc.hu) |

**A verseny rendezője:** a Hűvösvölgyi Sakkiskola Sport Club (HÜSI SC).

**A verseny helye: Hotel Ezüstpart Siófok \*\*\*,** 8600 Siófok, Liszt Ferenc sétány 4. A szálloda Balatonszéplak felsőn, közvetlenül a Balaton déli partján, zöldövezetben, nyugodt, csendes környezetben helyezkedik el. A szobákban **fürdőszoba, síkképernyős színes televízió, hűtőszekrény** található, a közösségi terekben wifi internet-elérési lehetőséggel. A szállóvendégeknek **ingyenes az uszoda, szauna és pezsgőfürdő** használat. A szálloda területén **ingyenes a parkolás** a szállóvendégeknek, és előzetes egyeztetést követően a verseny bejáró résztvevőinek is. Bővebben lásd a [www.husi-sc.hu](http://www.husi-sc.hu) vagy a [www.ezustpart.com](http://www.ezustpart.com) honlapon és a szálloda egyéb internetes elérhetőségein ([www.szallas.hu](http://www.szallas.hu) stb.).

**Versenyterem, szállás, étkezés egy helyen!** **Kivételesen kedvező árainknak köszönhetően egyszerre sakkozhat és nyaralhat a Balatonnál, kiváló ár-érték arányú vízparti szállodában!**

**Program:**

augusztus 21-én, hétfőn 12.00-14.30-ig beérkezés, regisztráció

14.40-kor megnyitó, technikai tájékoztató, sorsolás, párosítás

15.00-tól 1. forduló

22-25-én, keddtől péntekig 14.30-tól 2-5. forduló

26-án, szombaton 9.00-tól 6. forduló

 17.00-tól villámverseny

27-28-án, vasárnap és hétfőn 14.30-tól 7-8. forduló

29-én, kedden 9.00-tól 9. forduló

14.30-kor eredményhirdetés.

**Díjazás:**

**"A" csoport: garantált díjalap 220.000.- Ft (12 díj, minimum 35 induló esetén)**

60.000.-, 40.000.-, 25.000.-, 15.000.-, 3 x 10.000.- Ft + 5 x 10.000.- Ft különdíj

(legjobb nem díjas 2100 értékszám alatti, 1900 értékszám alatti, ifjúsági,nő, szenior).

**"B" csoport: garantált díjalap 130.000.- Ft (15 díj, minimum 50 induló esetén)**

25.000.-, 20.000.-, 15.000.-, 10.000.-, 8000.-, 7000.- Ft, 4 x 5000.- Ft + 5 x 5000.- Ft különdíj

**„C" csoport: tárgydíjak**

A legjobb ifik (legalább 5-5 fő indulása esetén korcsoportonként is) mindhárom csoportban érem és oklevél díjazásban is részesülnek.

A pénzdíjak adókötelesek és nem kerülnek megosztásra.

**A lebonyolítás formája** valamennyi csoportban 9 fordulós svájci rendszer, a FIDE szabályai szerint. Játékidő az „A” és a „B” csoportban 40 lépés/90 perc +30 perc leesésig + végig lépésenként 30 másodperc bónusz-idő, a „C” csoportban fordulónként 2 mérkőzés, fordított színekkel, játszmánként 60-60 perc leesésig, gyorsított játszmabefejezéssel. A játékosnak joga van egy óra (a „C” csoportban 30 perc) késési időn belül megkezdeni a játékot. Döntetlen ajánlat és annak elfogadása a játszma bármely szakaszában engedélyezett.

**A helyezések eldöntése:** Holtverseny esetén elsősorban a Buchholz, másodsorban a Berger-Sonneborn értékelés, harmadsorban a progresszív pontszámítás, negyedsorban a teljesítmény-mutató (TPR), végül sorsolás dönt. Esetleges körmérkőzésnél: egymás elleni eredmény, Berger-Sonneborn, több győzelem, sorsolás.

Játszma közben, a játékosnál nem lehet sem mobiltelefon, sem bármi más olyan elektronikus eszköz, mely a verseny helyszínén sakk lépéseket produkálhat tulajdonosaik számára. Megengedett azonban az ilyen eszközök tárolása a játékosok táskáiban, míg azok kikapcsolt állapotban vannak. A játékos az ilyen eszközt tartalmazó táskát nem viheti magával sehová a versenybíró engedélye nélkül.

**Nevezési díj:**

|  |  |  |
| --- | --- | --- |
|  | **FIDE értékszám** | **nevezési díj** |
| **"A" csoport** |  **- 1800** |  **10.000.- Ft** |
| **1801 - 2100** | **7.000.- Ft** |
| **2101 - 2400** | **4.000.- Ft** |
| **2401- , IM, GM** |  **0** |
| **"B" csoport** | **egységesen** | **6.000.- Ft** |
| **"C" csoport** | **egységesen** | **4.500.- Ft** |

**Nevezési díjkedvezmény** (mindhárom csoportban)**: ifiknek (20 év alatt), nőknek, szenioroknak (60 év felett)** **1000.- Ft** (csak egy jogcímen) + **a szállást sportkörünknél megrendelőknek** **további 1000.- Ft (tehát akár 2000 Ft/fő is lehet!).**

Az „A” és a „B” csoportban induló külföldi sakkozókat terheli még a 2017. évi FIDE regisztrációs díj (1500.- Ft) is, amennyiben annak korábbi befizetését a Magyar Sakkszövetség nem igazolja. A magyar versenyzőknek (az „A” és a „B” csoportban) érvényes játékengedéllyel kell rendelkezniük.

**Szállásköltség 1 főre** (aug. 21-29. között **8 éjszakára**, **kötelező reggelivel. Az árak tartalmazzák: szállás, svédasztalos reggeli, uszoda, szauna és pezsgőfürdő használat.**

* Három fős elhelyezéssel: **36.000,- Ft** (4.500 Ft/fő/éj)
* Két fős elhelyezéssel: **40.000.- Ft** (5.000 Ft/fő/éj)
* Egy fős elhelyezéssel: **64.000.- Ft** (8.000 Ft/fő/éj)
* A vastag betűvel szedett szállás-árat kell abban az esetben is kifizetni, ha a vendég - saját kérésére - nem a teljes időre veszi igénybe a szállást.
* idegenforgalmi adó 400 Ft/fő/éj (18 év fölöttieknek).
* **Étkezés:** (a kötelező reggelin felül menü ebéd és vacsora éttermi felszolgálással, **az augusztus 21-i vacsorával kezdődően és az augusztus 29-i ebéddel bezárólag)**: **25.600.- Ft/fő**. (Ezen felül igényelhető 21-ére is ebéd.)A kötelező reggelin kívül bármilyen összetételű részétkezés is kérhető. Tételes árak: Ebéd:1.200 Ft/fő/alkalom. Az ebéd tartalma egy leves és főétel. Szűkített svédasztalos vacsora: 2.000 Ft/alkalom.
* Nem szállóvendégek részére az uszoda napi jegy 1.000 Ft/fő.

**Kedvezmények:** **-** **a szállásdíj 8 %-a legalább 25 % előleg május 31-ig történő befizetése esetén (+ másik 25 % június 30-ig)**

 **- a szállásdíj 4 %-a**  **minimum 6 fő egyidejű közös jelentkezése esetén.**

**Nevezési határidő:** **lehetőleg 2017. június 30-ig beérkezően** a Hűvösvölgyi Sakkiskola SC címére: 1028 Budapest, Gyöngyvirág u. 13., tel/fax: (+36-1) 397-1719, 398-7220,E-mail*:* husi.sc@gmail.com. **Későbbi nevezést is elfogadunk (aug. 21-én 14.00-ig),** de már csak pótdíj ellenében. Kérjük a szállás- és ellátási igényeket egyértelműen megadni. A nevezéseket visszaigazoljuk. A szálláshelyeken az elhelyezést az előlegek számlánkra érkezésének sorrendjében biztosítjuk!

**Június 30-án az addig rendelkezésünkre álló szállás-kontingenst vissza kell adnunk. Természetesen az ezután jelentkezőket is megpróbáljuk elhelyezni, de azt már csak a szálloda szabad kapacitásának függvényében, csökkent eséllyel tudjuk ígérni.**

**Fizetés:** a teljes nevezési díj, valamint a többi költség 50 %-a a nevezések visszaigazolásakor megküldött csekken vagy átutalással (számlaszám: 65100149-10003970-00000000) legkésőbb június 30-ig beérkezően, a maradék a helyszínre érkezéskor fizetendő.

**A megadott árak és nevezési díjak csak akkor érvényesek**, **ha az előleg befizetése** – a rendezők egyidejű értesítése mellett – legkésőbb **június 30-ig, illetőleg ezt követően a visszaigazolás megkapását követő 5 napon belül**  megtörtént a HÜSI SC 65100149-10003970 sz. számlaszámára. Ezt követően a szállásköltségnél 10 %, a nevezési díjnál aug. 15. utáni nevezésnél 1000.- Ft/fő, helyszíni nevezéskor 2000.- Ft/fő pótdíjat számítunk fel. Június 30. utáni visszalépés esetén az előlegből csak az étkezési költségekre vonatkozó részt tudjuk visszafizetni, amennyiben a lemondás legkésőbb aug. 15-ig történik, illetőleg a visszalépett játékos nevezési díja beszámítható egy ugyanabból a sportkörből újonnan benevezett másik játékos nevezési díjába.

**Információ:** Valis János, tel.: (36-1-) 397-1719, tel/fax: (36-1-) 398-7220, (36-20-) 934-3066, honlap: [www.husi-sc.hu](http://www.husi-sc.hu).

**Fotók**: A verseny szervezői fényképfelvételeket szándékoznak készíteni a verseny résztvevőiről, a megnyitón és a záróünnepélyen kívül az egyes fordulók alatt is. Kérjük, hogy akinek a személyét ábrázoló fényképfelvétel ellen kifogása van, az a nevezéssel egyidejűleg jelezze azt!

Budapest, 2017. április 20.